Buldožer
<s>Buldožer (rjeđe: „dozer”) je teški motorizirani stroj opremljen radnim alatom namijenjenim za skidanje, nasipanje, premještanje i ravnjanje tla i drugih materijala (pijesak, snijeg, kamenje, ruševine).</s>

<s>Sastoji se od pogonsko-vučne mašine (traktor) sprijeda opremljenom širokim radnim alatom koji se naziva nož (plug, raonik), a na stražnjoj strani može imati alat nalik kuki (rijač), kako bi se olabavili gusti materijali.</s><s>Uglavnom se kreće pomoću gusjenica, a može biti i na točkovima.</s>

<s>Koristi se u cestogradnji (i uopšte građevinarstvu), šumarstvu, raščišćavanju zemljišta i svim drugim projektima koji zahtijevaju pokretnu, moćnu i stabilnu mašineriju za zemljane radove.</s><s>Naročito u rudarstvu, to je jedna od najpotrebnijih mašina na površinskom kopu, jer obavlja niz pomoćnih radova i operacija u proizvodnim procesima.</s>

<s>Specifične namjene 
U vojnoj uporabi, nož je pričvršćen na inženjerijsko vozilo, a može se pričvrstiti i na tenk.</s><s>Vojni buldožer se koristi za uklanjanje protutenkovskih prepreka ili mina, rušenje neprijateljskih struktura, kopanje improviziranih skloništa i pripremu vatrenih položaja.</s><s>Može se raditi i o militariziranom civilnom buldožeru (sa dodanim oklopom).</s>

<s>Neki su buldožeri opremljeni oklopom od strane civilnih operatora kako bi se spriječilo ometanje njihovog rada, od strane aktivista, štrajkača ili policije.</s><s>Buldožeri (sa improviziranim oklopom ili bez) i druge teške motorizovane mašine ponekad se koriste kao sredstvo u aktima građanskog neposluha – za uklanjanje policijskih barikada i sl.</s>

<s>Reference</s>

<s>Vanjske poveznice 
 Kad su buldožeri lutali zemljom</s>

<s>Američki izumi
Inženjerstvo
Vozila</s>

